Տվյալ դեպքում ես հսկայական անհամապատասխանություն եմ տեսնում այն գործողությունների, որ վարում է Պեսկովի ղեկավարը և նրա միջև, ինչի մասին Պեսկովն ասում է։ Տվյալ դեպքում, գուցե, Պեսկովն ավելի շատ Ադրբեջանի նախագահի խոսնակի դերն է կատարում։ Գուցե Ադրբեջանի նախագահն է նման կարծիք հայտնել։ Նորից եմ ասում, եթե նման հարց առաջանար Պուտինի մոտ, այսինքն՝ Պուտինն ասեր, որ ինքը բանակցելու է միայն Հայաստանի նախագահի հետ, Պեսկովը դա մեկնաբաներ, ես դա կհասկանայի։ Բայց երբ Պեսկովն է դրա մասին խոսում, և ըստ էության խոսում է երկու այլ երկրների ղեկավարների հանդիպման մասին և ակնարկում է, որ այդ հանդիպումը չի լինի, քանի որ Ադրբեջանը չի ուզում հանդիպել ՀՀ վարչապետի հետ, այլ ուզում է հանդիպել նախագահի հետ, այս պարագայում ակնհայտ անհամապատասխանություն եմ տեսնում։